招朱法曹趙宰趙予野飲  其二
作者：陳造
朝代：宋

paragraphs: 自公置簿領，來作一笑適。
表表三英粲，各各萬夫特。
揆予自僑寓，人詫有此客。
風煙入揮毫，江山皆動色。
尚友古所貪，解后歸來得。
今朝鄉思動，招邀話暌隔。
非復向軒豁，但有新凄惻。
吟詩尚爾工，把酒不能喫。
縣知短長亭，小蓬雲月白。
還應蘧蘧夢，蜚墮清江側。